AndreaBozzo/ceres-open-data-index huggingface dataset:
Pääkaupunkiseudun postinumeroalueet

​​​Pääkaupunkiseudun postinumeroalueet -aineisto on tuotettu HSY:ssä yhdessä Helsingin, Espoon ja Vantaan kaupunkien kanssa. Aineisto sisältää tarkat aluerajaukset ja tiedot postinumeroista sekä toimipaikoista. 

Postinumeroaluerajaukset on tuotettu pitkälti kuntien omien rajausten pohjalta, jolloin ne ovat kuntien omien postinumeroaluerajausten kanssa yhteensopivia. Yhtenäistetyn aineiston tarkkuus vaihtelee hieman kunnittain johtuen lähtötiedoista ja ylläpitokäytännöistä. Postinumeroalueet eivät ole sidoksissa hallinnollisiin jakoihin, joten ne sijoittuvat paikoitellen useamman kunnan alueelle. Aineisto sisältää tiedot postinumeroista ja postitoimipaikoista. Lisäksi aineistoon on lisätty Tilastokeskuksen avoimesta postinumeroalueaineistosta alueiden viitteelliset nimet.

Vuoden 2019, 2022 ja 2023 ja osalta on tarjolla myös rantaviivalla leikattu aineisto. Tämä soveltuu paremmin visualisointeihin, joissa ei haluta ottaa mukaan merialueita. Leikkaus on tehty Seutukartan meriaineistolla.

Aineistot ovat valmistuneet kunkin vuoden alkupuolella.

**Rajapinnan osoite:** [https://kartta.hsy.fi/geoserver/wfs](https://kartta.hsy.fi/geoserver/wfs?request=getCapabilities)

**[Aineiston esikatselu ja lataus HSY:n karttapalvelussa](https://kartta.hsy.fi/?zoomLevel=3&coord=25495109.343850255_6679597.934053277&mapLayers=27+100+rasteri,799+100+postinumeroalueet_tyyli&uuid=508752a1-2d1e-4011-a0f7-a96e857fff64&noSavedState=true&showIntro=false).**

Tags: aluejaot, postinumerot
Organization: Helsingin seudun ympäristöpalvelut (HSY)
Helsingin asuntotuotanto neljännesvuosittain - Aloitetut rakennushankkeet 2015Q1-

Vuosineljänneksen aikana aloitetut rakennushankkeet - Helsingin asuntotuotanto rakennustoimenpiteen (uudisrakentaminen ja käyttötarkoituksen muutokset), rakennusluokan ja huoneiden lukumäärän mukaan osa-alueittain vuoden 2015 ensimmäisestä neljänneksestä alkaen.

Aineisto pohjautuu Helsingin kuntarekisteristä poimittuihin tietoihin luvanvaraisesta rakentamisesta. Tilastot on tehty takautuvasti vuodesta 2015 alkaen vuoden 2018 rakennusluokituksen mukaan.
Kuluvan vuoden aikaisempien neljännesten tilastot päivittyvät vuoden mittaan aina uuden päivityksen yhteydessä.

##Aluerajat
Helsingin piirijakojärjestelmän mukaiset aluerajat. [Lisätietoja Helsingin aluejakomuutoksista.](https://stat.hel.fi/Resources/aluejakomuutokset_hki.html)

Kantakaupunki muodostuu Vironniemen, Ullanlinnan, Kampinmalmin, Taka-Töölön, Kallion, Alppiharjun, Vallilan, Pasilan, Vanhakaupungin ja Reijolan peruspiireistä sekä Mustikkamaa-Korkeasaaren osa-alueesta.

Esikaupungit muodostuvat kantakaupungin ulkopuolisista alueista, ilman ryhmää muut.

##Määritelmät
Rakennuksen rakennusluokka määräytyy sen mukaan, mihin suurinta osaa rakennuksen kerrosalasta käytetään. [Rakennusluokkien määritelmät löytyvät Tilastokeskuksen sivuilta.](https://stat.fi/fi/luokitukset/rakennus/rakennus_1_20180712)

Uudisrakentamista koskevat tiedot sisältävät uudet rakennukset ja rakennusten laajennukset. Käyttötarkoituksen muutokset sisältävät uudelleen rakentamiseen verrattavat muutokset ja muut muutostyöt.

Organization: Helsingin kaupunginkanslia
Helsingin kaupunginkirjastossa kirjastokorttiaan käyttäneet

Helsingin kaupunginkirjaston eri vuosien tilastot kirjastokortin käyttäjistä sukupuolen ja ikäryhmän mukaan. Aikasarja alkaa vuodesta 2007.

Kirjastokortin käyttäjiksi luetaan asiakkaat, jotka ovat vuoden aikana:

 1. lainanneet tai varanneet kirjastoaineistoa
 2. kirjautuneet HelMet-järjestelmässä omiin tietoihinsa
 3. kirjautuneet digitaalisiin aineistopalveluihin
 4. kirjautuneet asiakastietokoneille

Tilastossa eivät ole mukana laitosasiakkaat ja henkilöasiakkaat, joiden tiedoista puuttuu syntymäaika tms.

##Ominaisuustiedot

- vuosi
- ikäryhmä
- sukupuoli
- määrä

Tags: kirjastot, kulttuuri
Organization: Helsingin kulttuurin ja vapaa-ajan toimiala
Helsingin seutu: KEHA-keskuksen työttömyystietoja kuukausittain

KEHA-keskuksen työttömyystietoja ja tiedot avoimista työpaikoista Helsingin seudulla kunnittain vuodesta 2008 alkaen.

Työttömyystietoja ja tiedot avoimista työpaikoista kunnittain. Työttömyystietojen lähde on KEHA-keskuksen työnvälitystilasto. Viiteajankohta on kuukauden viimeinen päivä. Tiedot päivittyvät kuukausittain Tilastokeskuksen StatFin-tietokannasta.

Työttömyysasteen laskemisessa käytetään tuoreinta työvoiman määrää, joka saadaan Tilastokeskuksen työssäkäyntitilastosta. Viiteajankohta on vuoden viimeinen arkipäivä ja tiedossa on lähes parin vuoden viive. Työvoiman määrä päivittyy tietokantaan vuosittain, kun uusin tieto on saatavilla. Lopullinen tieto työttömyysasteesta löytyy Työssäkäyntitilastosta. Lopullinen tieto poikkeaa hieman tässä esitetystä ennakollisesta tiedosta, erityisesti muuttovoittoa saavien suurten kaupunkien kohdalla.
Työttömyystietoja ja tiedot avoimista työpaikoista kunnittain.

Kohdejoukko ja rajaus:

KEHA-keskus laatii tilastoja työllisyysalueiden asiakkaista: työvoimapalveluihin ilmoittautuneista työnhakijoista ja työnantajien ilmoittamista avoimista työpaikoista.

Työttömiin työnhakijoihin lasketaan vailla työsuhdetta olevat työttömät ja kokoaikaisesti lomautetut.

Pitkäaikaistyöttömiin lasketaan yli vuoden yhtäjaksoisesti työttömänä olleet.

Työttömyysaste kuvaa työttömien työnhakijoiden prosenttiosuutta työvoimasta.

Aktivointiaste, % = Työvoimahallinnon palveluissa olevien osuus työttömien työnhakijoiden ja työvoimahallinnon palveluissa olevien summasta laskentapäivänä.

Palveluissa yhteensä (lkm.) = Työvoimahallinnon palveluissa olevat yhteensä laskentapäivänä. Palveluihin lasketaan henkilöt, jotka ovat työvoimakoulutuksessa, valmennuksessa, työllistettyinä, työ- ja koulutuskokeilussa, kuntouttavassa työtoiminnassa tai opiskelevat omatoimisesta sekä vuoden 2025 loppuun saakka vuorotteluvapaasijaiset.

Aluerajat
Pääkaupunkiseudun kunnat, kehysalue, Helsingin seutu yhteensä ja koko maa.

Tietolähde
Työnvälitystilasto, KEHA-keskus. Ennen 1.3.2025 tiedoista vastasi Työ- ja elinkeinoministeriö.

Linkit Tilastokeskuksen StatFin-tietokantaan:
https://pxdata.stat.fi/PxWeb/pxweb/fi/StatFin/StatFin__tyonv/statfin_tyonv_pxt_12u4.px/
https://pxdata.stat.fi/PxWeb/pxweb/fi/StatFin/StatFin__tyonv/statfin_tyonv_pxt_12r5.px/

Tags: avoimet-työpaikat, nuorisotyöttömyys, pitkäaikaistyöttömyys, sukupuoli, työttömyys, työttömyysaste, työttömät, työvoima
Organization: Helsingin kaupunginkanslia
Helsingin tilastollinen vuosikirja

Helsingin tilastollinen vuosikirja antaa monipuolisen tilastotietoihin perustuvan kuvauksen Helsingistä ja helsinkiläisistä. Helsinki-tiedon ohella vuosikirjassa esitetään tietoja pääkaupunkiseudulta, Helsingin seudulta ja koko maasta. Lisäksi vuosikirjaan sisältyvät erilliset osiot Pohjoismaiden suurimmista kaupungeista sekä Baltian maiden pääkaupungeista ja vuoteen 2021 saakka myös Pietarista. Vuosikirjassa annetaan perustiedot kaikkiaan noin 250 tilastotaulukkona.

Pakattu Excel-taulukkopaketti koostuu aiheen mukaisista Excel-työkirjoista.

##Vuosikirjan aihealueet

1. Alue ja ympäristö
2. Väestö 
3. Asuminen
4. Liikenne ja matkailu
5. Terveyspalvelut ja terveydentila
6. Sosiaalinen hyvinvointi
7. Kasvatus ja koulutus
8. Kulttuuri ja vapaa-aika
9. Energia- ja vesihuolto
10. Kunnallistalous ja kaupungin henkilöstö
11. Työvoima
12. Elinkeinotoiminta
13. Tulot ja verot
14. Oikeuslaitos ja yleinen turvallisuus
15. Vaalit
16. Pohjoismaiset suurkaupungit
17. Baltia (vuoteen 2021 saakka Baltia ja Pietari)

Organization: Helsingin kaupunginkanslia
Helsingin ja Uudenmaan sairaanhoitopiirin (HUS) ostot

Aineistossa on tietoa Helsingin ja Uudenmaan sairaanhoitopiirin (HUS) ostolaskuista. Tiedosto on listaus kaikista HUSin tekemistä hankinnoista. Tiedoston jokaisella rivillä on tieto toimittajan nimestä ja y-tunnuksesta, laskun summasta, arvonlisäverosta ja päivämäärästä. Tiedot löytyvät myös hankinnan tehneen vastuuyksikön nimestä ja numerosta sekä kulutilistä, jolle ostolasku on kohdistettu. Tiedoista on poistettu sensitiivinen data eli data, jossa on henkilötietoja.

Organization: Helsingin ja Uudenmaan sairaanhoitopiiri (HUS)
Helsingin kaupungin palauterajapinta

Rajapinta (API) Helsingin kaupungin palautejärjestelmään. Rajapinnan kautta julkaistaan kaikkia kaupungin toimialoja koskevia palautteita, ja esimerkiksi yritykset ja muut toimijat voivat hyödyntää niitä. Avoimena datana julkaistaan tällä hetkellä (2025) vain alle kymmenesosa palautteista. Muun muassa julkaisuluvan puuttuminen ja tietosuojakysymykset vähentävät julkaistujen palautteiden määrää. Rajapinnan kautta voi hakea julkaistuja palautteita viimeisimmän vuoden ajalta.

Rajapinnan kautta voi myös lähettää palautetta Helsingin kaupungille. Palautteen lähettäminen vaatii API-avaimen sekä sopimuksen Helsingin kaupungin kanssa. Jos haluat ottaa rajapinnan käyttöön palautteen lähettämistä varten, ole yhteydessä Helsingin palautetukeen sähköpostitse, niin ohjeistamme käyttöönotossa: palautetuki@hel.fi. 

Rajapinta noudattaa kansainvälistä Open311-standardia.

Tekninen dokumentaatio: https://www.hel.fi/static/avoindata/kanslia/Open311_rajapintakuvaus_011025.pdf

Tags: api, korjaukset, open311, palautteenanto, palautteet, raportointi
Organization: Helsingin kaupunginkanslia
Kuntasanasto (2013/2025)

Valtiovarainministeriö käynnisti vuonna 1998 yhdessä valtioneuvoston kanslian kanssa sanastoprojektin, jonka tarkoituksena oli tuottaa valtiovarainministeriön keskeisten toimialojen termejä sisältäviä monikielisiä sanastoja. Projektissa laadittiin tuolloin EMU-sanasto (1999), Budjettisanasto (2001), Verosanasto (2002), Työmarkkinasanasto (2005) ja Kuntasanasto (2013).

Kuntasanasto sisältää noin 220 keskeistä kunta-alan käsitettä, jotka on määritelty. Sanaston kielet ovat suomi, ruotsi ja englanti. Sanasto on suunnattu ensisijaisesti valtionhallinnon henkilöstölle, mutta siitä toivotaan olevan apua myös muille kunta-asioiden parissa työskenteleville ja alan termistöä tarvitseville. Sanaston tarkoituksena on yhdenmukaistaa termien käyttöä ja selkiyttää siten erikielisiä kunta-alan tekstejä.

Keväällä 2021 sanastoon on tehty erityisesti joitakin englanninkielisten termien muutoksia.
Syksyllä 2025 sanastoon on tehty erityisesti joitakin keskeisimpien suomen- ja englanninkielisten termien muutoksia.

Sanasto on käytettävissä myös [valtioneuvoston termipankki Valterissa](https://valter.sanakirja.fi/).
[Sanaston sähköisen julkaisun esipuhe Valter-palvelussa](https://valter.sanakirja.fi/content/kuntasanasto?lang=fi)


Tags: kunnallishallinto, sanastot, terminologia, valtionhallinto
Organization: Valtioneuvoston kanslia
Salon kaupungin ostolaskut

Salon kaupungin julkaisema ostolaskudata sisältää tiedot kaupungin ulkoisista ostolaskuista.
Ostolaskujen julkistamisessa on noudatettu Kuntaliiton ohjeita ostolaskudatan avaamisesta. 
Aineisto sisältää palvelujen, aineiden, tarvikkeiden ja tavaroiden ostot sekä kuntien kirjanpidossa tiliryhmään muut toimintakulut kuuluvat ostot sisältäen vuokrat.
Aineistosta on poistettu tietosuojan vuoksi henkilötietoja sekä toiminimiä sisältävät ostolaskutiedot.  
Aineisto on poimittu rivitasolla, jolloin laskukohtainen yhteissumma saadaan laskemalla saman tositenumeron sisältävät rivit yhteen. 
Ostolaskudatassa ei näy mahdollisesti myöhemmin kirjanpidossa oikaistuja tilitietoja.

Organization: Salo
Pääkaupunkiseudun autonomistajuustiedot

Aineisto sisältää pääkaupunkiseudun kaupunkien autonomistajuustietoja vuosilta 2000, 2002, 2005, 2007, 2010, 2012, 2013, 2015, 2017, 2020 ja 2022. Vuosien 2000-2017 datassa ovat mukana Helsingin, Espoon ja Kauniaisten tiedot ja vuosien 2020 ja 2022 datassa Helsingin, Espoon ja Vantaan tiedot.

Tuotettu aineisto perustuu Suomen ympäristökeskuksen YKR-aineistoon. Laskettujen tietojen aluejaot vaihtelevat kaupungista riippuen: Helsingissä jako perustuu peruspiireihin ja Vantaalla, Espoossa sekä Kauniaisissa tilastoaluejakoon. Aineisto on muodostettu seuraavasti:

1. Eroteltu eri vuosien YKR-aineistoista kunkin kunnan ruudut (= ruutujen keskipisteet) kuntakoodin perusteella
2. Liitetty ruutujen keskipisteisiin tiedot aluejaosta sijainnin perusteella, alueiden reunoilla osittain myös käsin
3. Summattu sarakkeiden tiedot aluejakojen perusteella
4. Siivottu taulukot poistamalla turhia tietoja ja häivyttämällä joitakin tietoja, kuten "alle 10" -tapaukset, yksityisyydensuojan takia

**Aineisto sisältää seuraavat ominaisuustiedot**

- ak_yht Asuntokuntien lukumäärä yhteensä 
- ak_1 Asuntokunnat, henkilöluku 1 
- ak_2 Asuntokunnat, henkilöluku 2 
- ak_3 Asuntokunnat, henkilöluku 3 
- ak_4 Asuntokunnat, henkilöluku 4 
- ak_5 Asuntokunnat, henkilöluku 5 
- ak_6 Asuntokunnat, henkilöluku 6 
- ak_7 Asuntokunnat, henkilöluku 7+ 
- henk_yht Henkilöitä yhteensä 
- ak_18v Asuntokunnat, joissa alle 18-vuotiaita 
- autoja_1 Asuntokuntien lkm, joilla autoja 1
- autoja_2 Asuntokuntien lkm, joilla autoja 2+
- lisäksi yksilöiviä tunnuksia, nimistöä yms.

**Huomioitavaa aineiston käytön suhteen**: Lähtöaineistona käytetyn YKR-aineiston kaikista ruuduista ei ole saatu tietoja yksityisyydensuojan takia: näin ollen tuotettu aineisto ei ole täysin tarkka.

Tags: asuntokunnat, autot
Organization: Helsingin kaupunginkanslia
Helsingin Seudun Liikenteen (HSL) myyntipisteet

Helsingin Seudun Liikenteen (HSL) matkakorttijärjestelmän myyntipisteet HSL:n järjestelmistä poimittuna läpileikkausaineistona. Myyntipisteet voivat olla lipunmyyntiautomaatteja, palvelupisteitä, kauppoja tai kioskeja.

Aineiston ominaisuustiedot sekä esikatselu [HSL:n sivuilla](https://public-transport-hslhrt.opendata.arcgis.com/datasets/HSLHRT::hsln-myyntipisteet-2/explore).

Tags: joukkoliikenne, myyntipisteet
Organization: Helsingin seudun liikenne (HSL)
Ylöjärven kaupungin ostolaskut

 Ylöjärven kaupungin ostolaskutiedot julkaistaan vuosittain vuoden 2023 tiedoista alkaen. Ostolaskuaineisto sisältää Ylöjärven kaupungin palvelujen, aineiden, tarvikkeiden ja tavaroiden ostot, avustukset sekä kuntien kirjanpidossa tiliryhmään muut toimintakulut kuuluvat Y-tunnukselliset ostot. Aineistoon ei sisälly ostolaskuja, joiden toimittajina ovat yksityishenkilöt tai toiminimet. Aineisto ei myöskään sisällä kaupungin sisäisiä eriä. 
Aineistossa laskujen summat ovat arvonlisäverottomia.

Ostolaskuaineiston tiedot on poimittu kaupungin kirjanpitojärjestelmästä ja aineistoa on täydennetty mm.  pääkirjatilien ja toimittajien nimellä ja toimittajien Y-tunnuksella. Aineisto sisältää seuraavat tietokentät: kustannuspaikan numero, kustannuspaikan nimi, tositenumero, tositepäivä, laskun päivä, kirjanpidon tilinumero, kirjanpidon tilin nimi, toimittajan nimi, toimittajan y-tunnus, toimittajan maakoodi, tiliöity summa. Aineistossa hyvityslaskujen summat ovat negatiivisia. 

Ostolaskuaineisto sisältää sekä käyttötalouteen että investointeihin liittyvät hankintamenot.

Aineistoon liittyvät kysymykset ja lisätietopyynnöt käsitellään keskitetysti, ja pyydämme lähettämään ne sähköpostitse osoitteeseen: ostolaskut(at)ylojarvi.fi

Organization: Ylöjärvi
Turun ja Kaarinan ajokieltoalueet sähköpotkulaudoille

Turun ja Kaarinan määrittelemät ajokieltoalueet kaupallisten operaattoreiden sähköpotkulaudoille ja vastaaville kulkuneuvoille.

Julkaistut tasot: 

WFS-rajapinta:

* GIS:Sähköpotkulauta_ajokieltoalue

OGC API -rajapinta:

* Sähköpotkulautojen ajokieltoalueet


Organization: Turku
Fölläriasemat

Aineisto esittää kaupunkipyöräasemien eli fölläriasemien sijainnit sekä kunkin aseman pysäköintipaikkojen määrän. Aineisto päivitetään kerran vuodessa, viimeisin päivitysajankohta 05/2026.

Julkaistut tasot:

WFS-rajapinta:

* GIS:Follariasemat

OGC API -rajapinta:

* Föllariasemat

Lisätiedot:

* [Avoimet paikkatietorajapinnat](https://www.turku.fi/tietoa-turusta/kartat-ja-paikkatieto)

Organization: Turku
Asumisen kerrosala uusissa asemakaavoissa Helsingin seudulla 2024-2025

Vuosina 2024 ja 2025 hyväksytyt sekä voimaan tulleet asemakaavat ovat aluegeometrioita sisältäviä paikkatietoaineistoja. Aineisto sisältää sellaisten asemakaavojen rajaukset, joissa on osoitettu asuinkerrosalaa. HSY on kerännyt aineiston Helsingin seudun (Espoo, Helsinki, Kauniainen, Vantaa, Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo, Tuusula ja Vihti) kunnista vuosien 2025 ja 2026 keväisin osana Helsingin seudun MAL-sopimuksen seurantatyötä. Tämä aineisto on osa MAL-sopimuskauden 2024-2027 kokonaisuutta, joka valmistuu vuonna 2028.

Aineiston koordinaatisto on ETRS-GK25. Aineisto on avointa dataa ja sitä koskee CC 4.0 BY -lisenssi. © Helsingin seudun kunnat ja HSY

**[Aineiston tarkemmat tietokuvaukset >>](https://avoidatastr.blob.core.windows.net/avoindata/AvoinData/4_Rakennettu_ymp_ja_maankaytto/MAL/Asumisen_kerrosala/2024-2027/MAL_Metatiedot_Kaavat_ja_rakennukset_2024_2025.pdf)**

**Rajapinnan osoite:** [https://kartta.hsy.fi/geoserver/wfs](https://kartta.hsy.fi/geoserver/wfs?request=getCapabilities)

**[Aineistojen esikatselu HSY:n karttapalvelussa](https://kartta.hsy.fi/?zoomLevel=3&coord=25498210.421502534_6681642.455055184&mapLayers=1004+100+taustakartat_ja_aluejaot:seutukartta_tausta,1088+100+Hyvaksytyt_asemakaavat_2020_21,1087+100+Voimaan_tulleet_asemakaavat_2020_21&uuid=508752a1-2d1e-4011-a0f7-a96e857fff64&noSavedState=true&showIntro=false)**

Organization: Helsingin seudun ympäristöpalvelut (HSY)
Helsingin seudun asuntotuotanto 2024-2025

Vuosina 2024 ja 2025 valmistuneet asunnot on pistemuotoista paikkatietoa sisältävä aineisto, joka kattaa Helsingin seudun (Espoo, Helsinki, Kauniainen, Vantaa, Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo, Tuusula ja Vihti) 14 kuntaa. HSY on kerännyt aineiston kunnista vuosien 2025 ja 2026 keväisin osana Helsingin seudun MAL-sopimuksen seurantatyötä. Tämä aineisto on osa MAL-sopimuskauden 2024-2027 kokonaisuutta, joka valmistuu vuonna 2028.

Aineiston koordinaatisto on ETRS-GK25. Aineisto on avointa dataa ja sitä koskee CC 4.0 BY –lisenssi. © Helsingin seudun kunnat ja HSY.

**[Aineiston tarkemmat tietokuvaukset >>](https://avoidatastr.blob.core.windows.net/avoindata/AvoinData/4_Rakennettu_ymp_ja_maankaytto/MAL/Asumisen_kerrosala/2024-2027/MAL_Metatiedot_Kaavat_ja_rakennukset_2024_2025.pdf)**

**Rajapinnan osoite:** [https://kartta.hsy.fi/geoserver/wfs](https://kartta.hsy.fi/geoserver/wfs?request=getCapabilities)

**[Aineiston esikatselu HSY:n karttapalvelussa](https://kartta.hsy.fi/?zoomLevel=2&coord=25492610.42150253_6688160.471055188&mapLayers=1004+100+taustakartat_ja_aluejaot:seutukartta_tausta,1086+100+Asuntotuotanto_MALseuranta_2020_21&uuid=508752a1-2d1e-4011-a0f7-a96e857fff64&noSavedState=true&showIntro=false)**

Organization: Helsingin seudun ympäristöpalvelut (HSY)
Savonlinnan kaupungin ostolaskut

Aineisto sisältää Savonlinnan kaupungin kaikkien toimialojen ostolaskut. Tietosuojalain perusteella laskuaineistosta on poistettu yksityishenkilöiden laskut ja toiminimet anonymisoitu. Data on koottu noutamalla raakadata suoraan kaupungin kirjanpitojärjestelmästä. Dataa on täydennetty kaupungin y-tunnuksella ja kuntanumerolla siivousprosessin yhteydessä.

Aineisto on tarkoitettu edistämään kaupungin varainkäytön avoimuutta ja läpinäkyvyyttä.

Julkaistavassa CSV-tiedostossa on seuraavat sarakkeet: TOIMITTAJATUNNUS, TOIMITTAJA, Y-TUNNUS, TOSITE, TOSITEPÄIVÄ, VEROTON RIVIN OSUUS, VERO RIVIN OSUUS, TILI, TILIN NIMI, ALV-KOODI, KUNTANRO, KUNTA, KUNNAN Y-TUNNUS, Kustannuspaikka, MAA


Organization: Savonlinna
Vantaan mikroliikenneluvan paikkatietoaineistot

Vantaan kaupungin mikroliikenneluvan paikkatietoaineistot sisältävät tällä hetkellä neljä aineistoa. Kesällä 2026 aineistoon lisätään pakotetun pysäköinnin alueet sekä pysäköintipaikat.

**Alhaisen ajonopeuden alueet**

Alhaisen ajonopeuden alueella yhteiskäyttöisten sähköpotkulautojen nopeusrajoitus on 10 km/h. Ajonopeuden rajoittaminen tapahtuu palveluntarjoajan käyttösovelluksen kautta.

**Ajokieltoalueet**

Ajokieltoalueella yhteiskäyttöisellä sähköpotkulaudalla ajaminen ja pysäköinti on kielletty. Ajoalueita rajoitetaan palveluntarjoajan käyttösovelluksen kautta.

**Pysäköintikieltoalueet**

Pysäköintikieltoalueella yhteiskäyttöisellä sähköpotkulaudalla pysäköinti on kielletty. Pysäköintiä rajoitetaan palveluntarjoajan käyttösovelluksen kautta.

**Väliaikaiset aluerajoitukset**

Väliaikaisia ajokieltoalueita, alhaisen ajonopeuden alueita, pysäköintikieltoalueita ja pysäköintipaikkoja asetetaan esimerkiksi tapahtumien yhteyteen. Rajoitusten voimassaoloaika näkyy aineistojen ominaisuustietotaulukoissa.

Data on saatavissa seuraavissa formaateissa:

- CSV
- Esri Shapefile (SHP)
- GeoJSON
- KML

Organization: Vantaan kaupunkiympäristön toimiala
Siikalatvan kunnan ostolaskut 2025

Siikalatvan kunnan ostolaskudata sisältää palvelujen, tarvike- ja kalustohankintojen, investointien sekä vuokrien ostolaskutiedot. Ostolaskudatasta on poistettu eläkemaksut yms. ei-ostolaskuiksi määriteltävät maksut sekä henkilötietoja sisältävät ostolaskut. Aineiston julkaisemisessa on noudatettu Kuntaliiton julkaisemaa Kuntien ja kuntayhtymien ostolaskudatan avaamisen ohjetta.

Organization: Siikalatva
Pääkaupunkiseudun liikennevaloliittymät

Helsingin, Espoon, Vantaan ja Kauniaisten liikennevaloliittymien sijainnit. 

Kauniaisten kaupungin liikennevalot ovat omassa tiedostossaan. Muiden kaupunkien osalta liikennevalotiedot on saatavissa rajapintojen kautta:

- **Espoon liikennevaloliittymät**: https://hri.fi/data/dataset/espoon-liikennevaloliittymat
- **Helsingin liikennevaloliittymät**: https://hri.fi/data/fi/dataset/helsingin-liikenne-ja-varoitusvaloliittymat
- **Vantaan liikennevaloliittymät**: https://hri.fi/data/fi/dataset/vantaan-liikennevaloliittymat

Tags: liikenne, liikennevalot
Organization: Helsingin kaupunkiympäristön toimiala
Helsingin kaupungin tulot ja menot

Helsingin kaupungin tulot ja menot vuodesta 2009 alkaen tilinpäätöksen mukaan. Vuosittain päivitettävät Excel-tiedostot sisältävät yhden vuoden summat yhteensä organisaatioittain ja tileittäin. 

Vuosien 2009-2011 aineistosta puuttuu osa virastoista; esim. Rakennusvirasto ja Stara sekä liikelaitokset. Vuodesta 2012 alkaen tiedoissa on mukana kaupungin kaikki virastot ja liikelaitokset.

Tilinpäätöstietojen otsikointi on vuodesta 2012 alkaen joiltain osin muuttunut. Vuosien 2009-2011 tilinpäätösaineistojen sarakkeet vastaavat vuodesta 2012 alkaen tilinpäätöksen sarakkeita seuraavasti:

- Virasto + Virasto nimi = Yritys + nimi
- Pääluokka = Pääluokka nro
- Pääluokka nimi = Pääluokka nimi
- Luku = Luku nro
- Luku nimi = Luku nimi
- Kohta = Kohta nro
- Kohta nimi = Kohta nimi
- Kustannuspaikka = Tulosyksikkö nro
- Kustannuspaikka nimi = Tulosyksikkö nimi
- Toteuma = Toteuma Yht (ULS, Ulkoinen Laskenta Saldot)
- Tiliryhmä 3 nimi = Talousarvion tiliryhmä
- Tilin nimi = Pääkirjatili nimi
- Tili = Pääkirjatili nro
- Vuosi = Vuosi

**HUOM:** 1.6.2017 Helsingin kaupungilla tapahtui organisaatiouudistus, jonka jälkeen osaa kuluista ei kohdenneta enää talousarvion alaluokkiin, joten toimialojen kohdalla osa sarakkeista on tyhjiä.

Tags: aluetalous, julkinen-talous, kunnallistalous, menot, talous, tilinpäätökset, tulot
Organization: Helsingin kaupunginkanslia